
ELŐTERJESZTÉS
(sürgősséggel a Képviselő-testület 2025. május 28.-i ülésére)


[bookmark: _Hlk199159373]TÁRGY:	A HOMOKHÁTSÁGI REGIONÁLIS HULLADÉKGAZDÁLKODÁSI VAGYONKEZELŐ ÉS KÖZSZOLGÁLTATÓ ZRT.-VEL FENNÁLLÓ VAGYONKEZELÉSI SZERZŐDÉS MEGSZÜNTETÉSE, A ZRT.-BEN TÖRTÉNŐ ALAPTŐKE-EMELÉSBEN VALÓ RÉSZVÉTEL, RÉSZVÉNY ÁTVÉTELÉRE VALÓ KÖTELEZETTSÉGVÁLLALÁS

A Homokhátsági Regionális Hulladékgazdálkodási Vagyonkezelő és Közszolgáltatási Zrt.-ben (a továbbiakban: Zrt.) részes 82 önkormányzat 2005.július 4-én kelt Konzorcionális szerződéssel létrehozta a Homokhátsági Regionális Szilárdhulladék Kezelési Konzorciumot az ISPA/Kohéziós Alapból megvalósítandó integrált hulladékgazdálkodási rendszer létrehozására.
ISPA/Kohéziós Alap támogatás: A beruházás – ÁFA nélküli – nettó összeköltsége 44.777.333.-EUR volt a Támogatási szerződés szerint. Ebből a támogatás elszámolható maximális összege 75 %, 33.133.000 EUR volt a Homokhátsági Regionális települési szilárdhulladék rendszer kiépítése projektre vonatkozóan. A Kohéziós Alap támogatásához kapcsolódó állami társfinanszírozási hányad 15 %, 6.626.600 EUR, a kedvezményezett saját része 10 %, 4.417.733 EUR. A megvalósítandó integrált hulladékgazdálkodási rendszer az alábbi elemeket -a Támogatási szerződés melléklete szerint - foglalta magában:
· szelektív hulladékgyűjtés megvalósítása a projekt által érintett településeken,
· 13 db hulladékudvar megépítése (Baja, Bácsalmás, Csongrád, Jánoshalma, Kalocsa, Kecel, Kiskőrös, Kiskunfélegyháza, Kiskunhalas, Kiskunmajsa, Nagybaracska, Soltvadkert, Sükösd),
· 397 db hulladékgyűjtő sziget létesítése,
· 3 db  olyan modern hulladéklerakó létesítmény megépítése ( Felgyő – 372.000 m³, Kiskunhalas – 740.000 m³, Vaskút – 580.000 m³), melyek hiánytalanul megfelelnek a magyar és az EU jogi előírásoknak.
· 3 db hulladékválogató megépítése (Felgyő – 8.000 t/év, Kiskunhalas – 15.000 t/év, Vaskút – 12.500 t/év),
· 4 db komposztáló üzem létesítése (Felgyő – 7.000 t/év, Kiskunhalas – 7.500 t/év, Vaskút – 12.000 t/év, Kalocsa – 6.500 t/év),
· 1 db hulladéklerakó állomás megépítése (Kalocsa – 7.800 t/év),
· a szelektív hulladékgyűjtés megvalósításához a hulladék összegyűjtését és ártalmatlanítását szolgáló járművek és eszközök beszerzése ill. a hulladéklerakó létesítmények működéséhez szükséges gépjárművel beszerzése.
· A Vaskúti Hulladékkezelő létesítmény – amely részben PHARE támogatásból 2004-ben már megvalósult – a Homokhátsági Regionális Kommunálishulladék-gazdálkodási Rendszerbe fog integrálódni, miután jelen projekt keretén belül elkészül a válógatóépület és beszerzésre kerülnek a lerakón használandó gépek, berendezések.
· A projekt kiterjed a meglévő hulladéklerakók fokozatos lezárására és rehabilitációjára is ( ezek száma 77 településen 82 db, és összesen 224,5 ha területet foglalnak el).
· A projekt élettartamát 26 évre tervezik és a program 2005-ben indul.
A Támogatási szerződést a Környezetvédelmi és Vízügyi Minisztérium, mint Közreműködő Szervezet (a továbbiakban: KSZ) és Csongrád Város Önkormányzata, mint a Homokhátsági Regionális Szilárdhulladék Kezelési Konzorcionális Együttműködés (a továbbiakban: Konzorcium) Gesztora ( a továbbiakban: Gesztor) kötötte 2004.december 7.napján ( a továbbiakban: Támogatási szerződés), amely helyébe  2009. november 18. napján, majd 2010. szeptember 16. napján újabb Támogatási szerződés (2) és (3) lépett, amely a támogatással megvalósult beruházásokra – a beruházások befejezésétől számított – 5 éves elidegenítési és terhelési tilalomról rendelkezett. Ez azonban mindenre kiterjedően 2018.december 31-én lejárt. 
A kedvezményezett önkormányzatok részéről tehát nincsen akadálya annak, hogy a Támogatási szerződéssel érintett beruházás elkészült létesítményeit, beszerzett eszközeit – melyek jelenleg a Konzorciumot alkotó önkormányzatok osztatlan közös tulajdonában és a Homokhátsági Regionális Hulladékgazdálkodási Vagyonkezelő és Közszolgáltatási Zrt. vagyonkezelésében vannak – e vagyonkezelői jog megszüntetésével egyidejűleg apportálják a Zrt.-be, és annak ellenértékeként a Zrt. részvényeit megkapják (az egyéb rájuk vonatkozó jogszabályok, vagyonrendeletük és a Konzorcionális szerződés rendelkezéseinek figyelembevételével).
A beruházás folytán létrejött létesítmények, eszközök osztatlan közös tulajdona, az értékesítés (apportálás) feltételeinek megteremtése:
Az egyes – Konzorciumban részes – kedvezményezett önkormányzatok között a megvalósult beruházás elkészült létesítményein, beszerzett eszközein osztatlan közös tulajdona keletkezett a 2005. július 4. napján kötött Konzorcionális szerződésben foglaltak szerint.
A Konzorcium 2019. április 24. napján megtartott közgyűlésén hozott 1/2019 (IV.24.) számú határozatával döntött a vagyonfelosztás elveiről. A 2019.május 28. napján megtartott közgyűlésén a 3/2019 (V.28.) számú határozattal döntött a Konzorcium tagi önkormányzatai Homokhátsági Regionális Települési Hulladékgazdálkodási Projekt (ISPA/KA) keretében megépülő létesítmények, eszközök gépek, járműveken keletkezett osztatlan közös tulajdoni részarányának – a 2001. január 1-jei állapot szerinti lakosságszám arányában megállapított - értékforgalmi szakvélemény alapján a tagi önkormányzatok tulajdonosi részesedésének százalékos meghatározásáról. Kiskőrös Város Önkormányzatának részesedése: 4,6 %.
E döntéssel megnyílt az elvi lehetőség arra, hogy a 82 önkormányzat az osztatlan közös tulajdoni illetőségét - kizárólag a az ISPA/KA projekt keretében megépülő létesítmények, eszközök, gépek, járművekre vonatkozóan (a létesítmények alatti ingatlan, illetve föld-értékek nélkül) – az egymás közötti osztatlan közös tulajdonuk százalékos mértéke erejéig az egyéb jogszabályi és Zrt. alapszabályi feltételek betartásával apportálja, azaz nem pénzbeni hozzájárulásként a Zrt. tulajdonába adja új részvény szerzése ellenében.
Elvi döntés a Zrt. alaptőke emeléséről új részvények kibocsátásával
A Zrt. 2024. május 28-i közgyűlésén hozott 9/2024. (V. 28.) számú határozata jelen eljárás folyamataként kerülne végrehajtásra, miszerint:
9/2024. (V.28.) számú közgyűlési határozat 
A közgyűlés  – 1784 igen, 0 nem, 0 tartózkodás mellett egyhangúlag – elfogadta az előterjesztést és határozati javaslatot, mely szerint:
1.) A Homokhátsági Regionális Zrt. közgyűlése egyetért azzal, hogy mivel a Részvénytársaság maga hulladékgazdálkodási közszolgáltatási tevékenységet nem végez, azonban a Zrt-ben részes önkormányzatok osztatlan közös tulajdonában álló, a hulladékgazdálkodási közszolgáltatási résztevékenység ellátására beszerzett hulladékgazdálkodási vagyonelemek, eszközök a DTKH Duna-Tisza közi Hulladékgazdálkodási Nonprofit Korlátolt Felelősségű Társaságnak a koncesszori alvállalkozói tevékenysége 2023. július 1. napjától történő ellátását szolgálják ezeknek a vagyonelemek a Társaságba történő apportálása, egyidejűleg a DTKH Nonprofit Kft. koncesszori alvállalkozó Társaságba való belépése megvalósuljon. Ezzel elősegítenék a Társaságban részes önkormányzatok a koncesszori alvállalkozói tevékenység – a részvényesi önkormányzatok területén a hulladékgazdálkodási közszolgáltatási résztevékenység – folyamatos, zavartalan és hatékony megvalósulását. 
2.) A Homokhátsági Regionális Zrt. közgyűlése kezdeményezi a Zrt. alaptőkéjének felemelését a részvényes önkormányzatok felosztott vagyonrészének Zrt-be való apportálása, új részvények kibocsátása útján az apportálandó önkormányzati vagyon független könyvvizsgáló által meghatározott értéke és a DTKH Nonprofit Kft. – a Zrt. felemelt alaptőkéje 1 %-át kitevő pénzbeli hozzárulása mértékéig.  
3.) A Homokhátsági Regionális Zrt. közgyűlése egyetért azzal, hogy az alaptőke emelésben a DTKH Nonprofit Kft. pénzbeli alaptőke biztosításával részt vegyen, és annak mértéke arányában a Zrt-ben részvényt szerezzen. A DTKH Nonprofit Kft.-t az új részvények átvételére kijelöli, amennyiben a Zrt-ben részes önkormányzatok arra nézve elsőbbségi jogukat nem kívánják gyakorolni. 
4.) A Homokhátsági Regionális Zrt. közgyűlése az 1-3. pontban foglaltak elfogadására hatáskörrel rendelkező rendkívüli közgyűlés összehívását kezdeményezi.
5.) A Homokhátsági Regionális Zrt. közgyűlése felkéri a Vezérigazgatót, hogy hívja fel a részvényes önkormányzatokat annak – Képviselő-testületi döntésen alapuló - közlésére, hogy 
a. a felosztott vagyonrészük részbeni bevitelével részt kívánnak-e venni a Zrt-be való apportálással megvalósuló alaptőke emelésben, 
b.  az apportálni szándékozott Vagyonrészük arányában az újonnan kibocsátott részvények átvételére kötelezettséget vállalnak-e, 
c. a tőkeemeléssel - az alapszabályban foglaltak szerint - érintettnek minősülő részvényfajta, illetve részvényosztály részvényesei az alapszabályban meghatározott módon az alaptőke felemeléséhez külön hozzájárulnak-e. 
d. A Zrt.alaptőke-emelésében résztvenni szándékozó DTKH Nonprofit Kft. által átvenni kívánt részvények vonatkozásában elsőbbségi jogukat gyakorolni kívánják vagy arról lemondanak.
6.) A Homokhátsági Regionális Zrt. közgyűlése felkéri a Vezérigazgatót, hogy hívja fel a DTKH Nonprofit Kft. ügyvezetőjét annak – a döntéshozatalra jogosult társasági szerv (taggyűlés, ügyvezető) határozatán alapuló - közlésére, hogy a Homokhátsági Regionális Zrt. alaptőke emelésében pénzbeni hozzájárulással részt kíván-e venni a Zrt. felemelt alaptőkéje 1 %-át kitevő pénzbeli hozzárulása mértékéig.  
7.) A Homokhátsági Regionális Zrt. közgyűlése felkéri a Vezérigazgatót, hogy az alaptőke-emeléssel kapcsolatos alapszabály-módosítás tervezetét készítse (készíttesse) el és terjessze az igazgatóság/közgyűlés elé.
8.) A Homokhátsági Regionális Zrt. közgyűlése felkéri a Vezérigazgatót, hogy az alaptőke-emeléssel kapcsolatos rendkívüli közgyűlés összehívására vonatkozó előkészítő intézkedéseket tegye meg.
A Csongrád Város Önkormányzata, mint a Homokhátsági Regionális Szilárdhulladék Kezelési Konzorcium vezetője megbízta a Karanta Audit Könyvszakértő, Adó- és Racionalizálási Tanácsadó Zrt.-t a következő feladattal.  Amennyiben a Konzorciumot alkotó 82 önkormányzat osztatlan közös tulajdonát képező, de már százalékos eloszlásában meghatározott vagyonrészüket ( a továbbiakban: „Vagyonrész”) az önkormányzatok valamelyike vagy mindegyike apportálni kívánja a Homokhátsági Regionális Zrt.-be a Társaság alaptőkéjének a felemelése körében új részvények jegyzésével, az esetben szükséges egyértelműen tisztázni, hogy annak részét képező vagyonelemek tételesen, egyenként milyen apport-értéket (piaci értéket) képviselnek. A Zrt. alaptőke emelés esetén az apportáló önkormányzatoknak az apportálandó vagyonelemek értékét (független) könyvvizsgálói véleménnyel szükséges alátámasztaniuk, ezért a könyvvizsgálói vélemény beszerzésére együttesen megbízást adtak a Konzorcium vezetője, illetve a Konzorcium Intézménye részére. A megbízásnak a könyvvizsgáló eleget tett. Megállapította a 82 önkormányzat vagyonrészének értékét, majd azt 2025.március 31.napjára aktualizálta.
A Zrt. alaptőke emeléséhez szükséges előzetes könyvvizsgálói vélemény is elkészült, amelynek alapján most nyílt lehetőség a 82 önkormányzattól az alaptőkeemeléssel összefüggésben - a részvények átvételére vonatkozó kötelezettségvállalási nyilatkozatok beszerzésére.

Döntés az alaptőke-emelésről
A részvényes önkormányzatok által történő alaptőke-emelésre abban az esetben, attól feltételezetten kerülhet sor, hogy a 82 önkormányzat képviselő-testülete döntést hoz arról, hogy egyrészről a jelenleg a Homokhátsági Regionális Zrt. vagyonkezelésében lévő – II. pontban részletezett – önkormányzati hulladékgazdálkodási vagyonukon fennálló vagyonkezelői szerződést 2025.június 30. napjával közös megegyezéssel megszüntetik. Másrészről az így visszakapott vagyonnal a Zrt. alaptőke emelésében részt vesznek a határozati javaslatban részletesen meghatározott módon és kötelezettséget vállal a Zrt.-nek pénzbeni és nem pénzbeni hozzájárulásként rendelkezésre bocsátott vagyona fejében, az azzal megegyező névértékű és kibocsátási értékű részvények átvételére. Ha a kötelezettségvállaló nyilatkozatok valamennyi érintett önkormányzattól visszaérkeznek a Zrt-hez a 2025. június 30-i határidőben, az esetben 2025. július 01.napjával sor kerül a Konzorcium Intézménye könyveiből a Zrt. könyveibe történő átvezetésre, a pénzbeni és nem pénzbeni hozzájárulás átadására.
A Homokhátsági Regionális Zrt. soron következő közgyűlésén dönt a fentieknek megfelelő alaptőke-emelésről és elfogadja az alapszabályt az alaptőkeemeléssel összefüggésben - a részvények átvételére vonatkozó kötelezettségvállalások eredményétől függően - a nyilatkozat megtételére rendelkezésre álló 2025. június 30-i határidő lejártának napján beálló hatállyal módosítja, amennyiben a közgyűlés azt ¾-es szótöbbséggel elfogadja.
A Ptk 3:298. § (1) bekezdése szerint, ha az alaptőke-emelést elhatározó közgyűlés az alapszabályt az alaptőkeemeléssel összefüggésben - a részvények átvételére vonatkozó kötelezettségvállalások, illetve a részvényjegyzés eredményétől függően - a nyilatkozat megtételére rendelkezésre álló határidő lejártának, illetve a jegyzés lezárásának napján beálló hatállyal módosítja, az alaptőkeemeléssel kapcsolatban újabb közgyűlés tartására nincs szükség. (2) Ha feltételes alapszabály módosításra nem került sor, vagy az alaptőke-emelés során olyan kérdésben kell a közgyűlésnek határoznia, amelyre vonatkozóan a feltételes alapszabály-módosítás nem vagy nem megfelelő rendelkezést tartalmaz, az alapszabály módosításáról a közgyűlésnek a részvények átvételére vonatkozó nyilatkozat megtételére rendelkezésre álló határidő leteltét vagy a jegyzés eredményes lezárását követő hatvan napon belül kell határoznia.

A szerződéses jogviszony módosulása

A tagönkormányzatok és a Homokhátsági Regionális Zrt. közötti szerződéses jogviszony módosítása tartalmazza a vagyonkezelési szerződés megszüntetését, az osztatlan közös tulajdonban lévő vagyon tőkeemelését és a szerződéses jogviszonyba belépő DTKH Duna-Tisza közi Hulladékgazdálkodási Nonprofit Kft., mint hulladékszolgáltatást végző társaságról történő rendelkezést. A hulladékgazdálkodási közszolgáltatási résztevékenység és a résztevékenység körébe tartozó, hulladékkal kapcsolatos hulladékgazdálkodási tevékenységek végzésének, valamint a közszolgáltatási résztevékenység igénybevételének részletes szabályairól szóló 169/2024. (VI. 29. ) Korm. rendelet 3. § (1) – (6) bekezdései alapján az alapszabály-módosításához a hulladékgazdálkodásért felelős miniszter jóváhagyás szükséges, ezért a módosítás annak megérkezése napján lép hatályba. Ezirányú megkereséssel a módosítási tervezet tagönkormányzatok általi jóváhagyását követően fordulhat a Zrt.

Az előterjesztés sürgősséggel történő tárgyalását indokolja, hogy a döntéshozatalhoz szükséges dokumentáció az anyagkiküldést követően érkezett a Polgármesteri Hivatalba.

A határozat-tervezet 1. számú melléklete, annak terjedelmére tekintettel nem kerül kiküldésre, megtekinthető a Kiskőrösi Polgármesteri Hivatal emelet 5. számú helyiségében.

A fentiek figyelembevételével javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. május 26.


			Domonyi László sk.
			     polgármester



HATÁROZAT-TERVEZET

Kiskőrös Város Önkormányzatának Képviselő-testülete a Homokhátsági Regionális Szilárdhulladék Kezelési Konzorcium útján a Homokhátsági Regionális Hulladékgazdálkodási Vagyonkezelő és Közszolgáltató Zrt. vagyonkezelésébe adott hulladékgazdálkodási vagyonra vonatkozóan az alábbi határozatot hozza:

1) A Képviselő-testület elfogadja az ISPA/KA támogatással megvalósult hulladékgazdálkodási célú, 82 önkormányzat osztatlan közös tulajdonában álló vagyonra vonatkozó értékelést, és az alapján a 2001-es lakosságszám arányában az adott önkormányzat tulajdonában álló vagyonrész tárgyaira és értékére vonatkozó, a határozat-tervezet 1. számú mellékletét képező Karanta Audit Könyvszakértő, Adó- és Racionalizálási Tanácsadó Zrt. által készített és 2025. március 30. napjára aktualizált vagyonértékelést
2) A Képviselő-testület úgy határoz, hogy az ISPA/KA támogatással megvalósult hulladékgazdálkodási célú, 82 önkormányzat osztatlan közös tulajdonában álló vagyonra vonatkozó, Homokhátsági Regionális Hulladékgazdálkodási Vagyonkezelő és Közszolgáltató Zrt. vagyonkezelővel fennálló vagyonkezelői szerződést 2025. június 30. napjával közös megegyezéssel megszünteti, a vagyonkezelt eszközöket visszaveszi.
3) A Képviselő-testület úgy határoz, hogy a Cg.06-10-000325 cégjegyzékszámú Homokhátsági Regionális Hulladékgazdálkodási és Közszolgáltató Zrt. új részvények kibocsátásával megvalósuló alaptőke-emelésében részt vesz az alábbiak szerint és felhatalmazza a polgármestert arra, hogy az ezzel kapcsolatos, részvények átvételére vonatkozó kötelezettségvállaló nyilatkozatot aláírja, valamint a Homokhátsági Regionális Hulladékgazdálkodási Zrt. közgyűlésen az alábbi határozatok meghozatalát igenlő szavazattal támogassa:
a) Kötelezettséget vállal arra, hogy a kibocsátandó új részvények közül 202.350.000,-Ft, azaz: Kettőszázkettőmillió-háromszázötvenezer forint névértékű és ezzel azonos kibocsátási értékű névreszóló törzsrészvényt átvesz.
b) Az átvenni vállalt részvények ellenértékeként 2025. július 01. napján a Zrt. rendelkezésére bocsát (szolgáltat):
- 160.425.670,-Ft, azaz: Egyszázhatvanmillió-négyszázhuszonötezer-hatszázhetven forint értékű nem vagyoni hozzájárulást (apportot) a határozat-tervezet 2. számú mellékletét képező jegyzék szerint, valamint 
- 41.924.330,-Ft, azaz: Negyvenegymillió-kilencszázhuszonnégyezer-háromszázharminc forint pénzbeni vagyoni hozzájárulást, amelyet a Zrt. által az Önkormányzatnak a pótlási alap terhére visszafizetendő összegből engedményez a Zrt. részére. 
- A vállalt vagyoni hozzájárulásának összértéke megegyezik az átvenni vállalt részvények névértékével (azzal megegyező kibocsátási értékével).
c) Nyilatkozik arról, hogy az alaptőke-emeléssel kibocsátandó további részvényekre vonatkozó elsőbbségi jogával nem él, arról lemond.
d) Nyilatkozik arról, hogy mint az alaptőke-emeléssel érintettnek minősülő törzsrészvény és elővásárlási jogot biztosító elsőbbségi részvényfajta, illetve részvényosztály részvényese az alapszabályban meghatározott módon az alaptőke felemeléséhez külön is hozzájárul.
e) Nyilatkozik arról, hogy a feltételes hatályú, a határozat-tervezet 3. számú mellékletét képező alapszabály-módosítást megismerte, az abban foglaltakat elfogadja.
f) Nyilatkozik arról, hogy az új részvények zártkörű forgalomba hozatalával megvalósuló alaptőke-emelésre a közgyűlés által kijelölendő személyeket elfogadja.
4) A Képviselő-testület egyetért az apportáló önkormányzatok és az apportot fogadó Homokhátsági Hulladékgazdálkodási Zrt. közötti szerződéses jogviszony-változás függő hatályú létrehozásával és megfelelve a hulladékról szóló 2012. évi CLXXXIV. törvény 92/G. § (1) bekezdés és a hulladékgazdálkodási közszolgáltatási résztevékenység és a résztevékenység körébe tartozó, hulladékkal kapcsolatos hulladékgazdálkodási tevékenységek végzésének, valamint a közszolgáltatási résztevékenység igénybevételének részletes szabályairól szóló 169/2024. (VI. 29. ) Korm. rendelet 3. § (1) – (6) bekezdésének az alapszabály-módosítás a miniszteri jóváhagyás megadásának napján történő hatálybalépésével.

Felelős: Domonyi László polgármester
Határidő: 
· Közgyűlési határozatokra vonatkozó nyilatkozatok: azonnal
· Részvények átvételére vonatkozó kötelezettségvállaló nyilatkozat: 2025. június 29.

